PAIKUSE VALLAVOLIKOGU

O T S U S

Paikuse                                                                                                      18. september 2017 nr 23

Detailplaneeringu koostamise algatamine ja 
keskkonnamõju strateegilise hindamise 
algatamata jätmine 

Paikuse Vallavalitsusele laekus 05.09.2016 avaldus detailplaneeringu algatamiseks Pohla   (katastritunnus 56801:001:1293) kinnistule Silla külas Paikuse vallas. Detailplaneeringuga soovitakse muuta kompensatsiooniala elamumaaks selle kinnistu ühes osas ja rajada sinna üksikelamu.

Kinnistul kehtivat detailplaneeringut ei ole.

Varasemalt on kaks korda soovitud sinna detailplaneeringut koostada, kuid kohalik omavalitsus ei ole nõustunud üldplaneeringut muutvat detailplaneeringut algatama.

Vallavolikogu maakomisjoni 26.09.2016 otsus oli, et kui Pohla kinnistu omanik või planeerija saavutab selle, et kõik naabrid on detailplaneeringu algatamisega nõus, vaatab maakomisjon küsimuse uuesti läbi. 

Tänaseks on  kõik naabrid eskiislahendusele nõusoleku andnud. Neist üks on andnud tingimusliku nõusoleku, nimetades tingimused, mida ta soovib detailplaneeringus näha.

Volikogu on 18.09.2017 otsustanud algatada teemaplaneeringu, mille ülesandeks on üle vaadata kogu valla rohevõrgustiku ja kompensatsioonialade tingimused. 

Detailplaneering võib põhjendatud vajaduse korral sisaldada kehtestatud üldplaneeringu põhilahenduste muutmise ettepanekut. Kehtestatud üldplaneeringu põhilahenduse detailplaneeringuga muutmine on planeerimisseaduse § 142 lg 1 punkti 1  kohaselt ka üldplaneeringuga määratud maakasutuse juhtotstarbe ulatuslik muutmine ning punkti 3 kohaselt muu kohaliku omavalitsuse üksuse hinnangul oluline või ulatuslik üldplaneeringu muutmine. Käsitletaval juhul ei oleks muutmine küll ulatuslik, kuid ei saa eitada vastuolu üldplaneeringuga ning vastuolu mõistlikuks kõrvaldamiseks on oluline üldplaneeringut muuta.

KeHJS § 33 lg 2 punkti 3 järgi tuleb siis, kui koostatakse detailplaneering planeerimisseaduse     § 142 lõike 1 punktis 1  sätestatud juhul, kaaluda keskkonnamõju strateegilise hindamise algatamise vajalikkust ja anda selle kohta eelhinnang.

Kuigi oma olemuselt detailplaneeringuga taotletavad tegevused ei ohusta keskkonda, ei oma laiemat mõju ega vaja keskkonnamõju eelhinnangut, näeb KeHJS § 33 lg 6 ette, et KeHJS § 33 lõikes 2 nimetatud juhtudel keskkonnamõju strateegilise hindamise vajalikkuse üle otsustamisel tuleb enne otsuse tegemist küsida seisukohta kõigilt asjaomastelt asutustelt, edastades neile seisukoha võtmiseks otsuse eelnõu. Vallavalitsus küsis Keskkonnaameti seisukohta detailplaneeringu elluviimisega kaasneva keskkonnamõju strateegilise hindamise algatamise vajalikkuse kohta.

Keskkonnaamet oma 12.09.2017 kirjaga nr 6-5/17/10053-2 on andnud seisukoha, et lähtudes planeeringu eesmärkidest, planeeringuala keskkonnatingimustest ja koostatud KSH eelhinnangust ei kaasne planeeritava tegevusega eeldatavalt KeHJS § 22 mõistes olulist keskkonnamõju ning seetõttu ei ole KSH algatamine eeldatavalt vajalik.

Käesoleva detailplaneeringu koostamisega ei kaasne Paikuse vallavalitsusele kohustust avalikult kasutatava tee, üldkasutatava haljastuse, välisvalgustuse ja sademeveekanalisatsiooni väljaehitamiseks.

Lähtudes eeltoodust ning planeerimisseaduse § 77 lg 1 ja § 142 lg 2 ning keskkonnamõju hindamise ja keskkonnajuhtimissüsteemi seaduse § 34 lg 2 alusel 

1. Algatada detailplaneering Paikuse alevis Pohla katastriüksuse ja selle lähiümbruse maa-alale ning kinnitada detailplaneeringu lähteülesanne, mis koosneb lähteseisukohtadest ja planeeritava maa-ala asukohaskeemist (lisatud).

2. Jätta algatamata Pohla katastriüksuse ja selle lähiümbruse maa-ala detailplaneeringu keskkonnamõju strateegiline hindamine.

3. Vallavalitsusel korraldada teate avaldamine Ametlikes Teadaannetes ja Paikuse valla  veebilehel 14 päeva jooksul detailplaneeringu algatamisest arvates ning ajalehes “Pärnu Postimees” 30 päeva jooksul detailplaneeringu algatamisest arvates. 

4. Enne detailplaneeringu koostamise alustamist sõlmida huvitatud isikul Paikuse Vallavalitsusega asjakohane leping detailplaneeringu koostamiseks. 

5. Detailplaneeringu koostamise võib lõpetada, kui koostamise käigus ilmnevad asjaolud, mis välistavad planeeringu elluviimise tulevikus, sealhulgas kui kinnisasja omanik esitab taotluse detailplaneeringu koostamise lõpetamiseks või planeeringu koostamise eesmärk muutub oluliselt koostamise käigus. 

6. Otsust on võimalik vaidlustada 30 päeva jooksul teatavakstegemisest, esitades vaide Paikuse Vallavolikogule haldusmenetluse seaduses sätestatud korras või kaebuse halduskohtule halduskohtumenetluse seadustikus sätestatud korras.

7. Otsus jõustub teatavakstegemisest.

Mait Talvoja
Volikogu esimees